Document ID: 32005R0931

UREDBA KOMISIJE (ES) št. 931/2005
z dne 6. junija 2005
o spremembi prilog I, II, III B in VI k Uredbi Sveta (ES) št. 517/94 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti (1), in zlasti člena 28 Uredbe,
ob upoštevanju naslednjega:
(1)
Zaradi sprejetja Uredbe Komisije (ES) št. 1810/2004 z dne 7. septembra 2004 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (2), je treba spremeniti tudi Prilogo I k Uredbi (ES) št. 517/94.
(2)
Po sklenitvi Sporazuma med Evropsko skupnostjo in Republiko Srbijo o trgovini s tekstilnimi izdelki je Republika Srbija zajeta z Uredbo Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (3). V skladu s tem je treba črtati sklicevanja na to republiko v prilogah II, III B in VI k Uredbi (ES) št. 517/94. Nasprotno pa Republika Črna gora in Kosovo, kakor je opredeljeno v Resoluciji Varnostnega sveta Združenih narodov 1244 z dne 10. junija 1999, tvorita ločeni carinski območji in je zato potrebno posamično sklicevanje nanju v prilogah II, III B in VI k navedeni uredbi. V ta namen je bil določen nov obseg kvot za Republiko Črno goro in Kosovo, pri čemer je bilo kot najprimernejše merilo uporabljeno število prebivalstva.
(3)
Uredbo (ES) št. 517/94 je zato treba ustrezno spremeniti; zaradi jasnosti je treba priloge I, II, III B in VI nadomestiti v celoti.
(4)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 25 Uredbe (ES) št. 517/94 -
SPREJELA NASLEDNJO UREDBO:
Člen 1
Priloge I, II, III B in VI k Uredbi (ES) št. 517/94 se nadomestijo, kot je predstavljeno v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. junija 2005

Labels: 18
3
1